title: Komission täytäntöönpanoasetus (EU) N:o 714/2011, annettu 20 päivänä heinäkuuta 2011 , perustamissopimuksen liitteeseen I kuulumattomina tavaroina vietäviin muniin ja munankeltuaisiin sovellettavien tukien määrien vahvistamisesta

text:
               21.7.2011

               FI

               Euroopan unionin virallinen lehti

               L 190/70

         KOMISSION TÄYTÄNTÖÖNPANOASETUS (EU) N:o 714/2011,
   annettu 20 päivänä heinäkuuta 2011,
   perustamissopimuksen liitteeseen I kuulumattomina tavaroina vietäviin muniin ja munankeltuaisiin sovellettavien tukien määrien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 164 artiklan 2 kohdan,
   sekä katsoo seuraavaa:

               (1)

               Asetuksen (EY) N:o 1234/2007 162 artiklan 1 kohdan b alakohdan mukaan kyseisen asetuksen 1 artiklan 1 kohdan s alakohdassa tarkoitettujen ja kyseisen asetuksen liitteessä I olevassa XIX osassa lueteltujen tuotteiden kansainvälisten kauppahintojen ja unionin hintojen välinen erotus voidaan kattaa vientituella, jos kyseiset tuotteet viedään kyseisen asetuksen liitteessä XX olevassa V osassa lueteltuina tavaroina.

               (2)

               Neuvoston asetuksen (EY) N:o 1216/2009 täytäntöönpanosta tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän ja tuen määrän vahvistamisperusteiden osalta 29 päivänä kesäkuuta 2010 annetussa komission asetuksessa (EU) N:o 578/2010 (2) täsmennetään kyseisistä tuotteista ne, joille on tarkoitus vahvistaa niitä asetuksen (EY) N:o 1234/2007 liitteessä XX olevassa V osassa mainittuina tavaroina vietäessä sovellettava tuen määrä.

               (3)

               Asetuksen (EU) N:o 578/2010 14 artiklan 1 kohdan mukaan tuen määrä 100 kilogrammalle kutakin kyseistä perustuotetta olisi vahvistettava samaksi ajanjaksoksi, joka otetaan huomioon vahvistettaessa näihin samoihin sellaisenaan vietäviin tuotteisiin sovellettavat tuet.

               (4)

               Asetuksen (EY) N:o 1234/2007 162 artiklan 2 kohdassa määrätään, että tavaraan sisältyvälle tuotteelle myönnettävä vientituki ei saa olla suurempi kuin kyseiseen tuotteeseen sitä sellaisenaan vietäessä sovellettava tuki.

               (5)

               Nyt sovellettavat vientituet on vahvistettu komission täytäntöönpanoasetuksella (EU) N:o 401/2011 (3). Koska olisi vahvistettava uudet vientituet, kyseinen asetus olisi kumottava.

               (6)

               Maatalouden yhteisen markkinajärjestelyn hallintokomitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 578/2010 liitteessä I ja asetuksen (EY) N:o 1234/2007 liitteessä I olevassa XIX osassa lueteltuihin perustuotteisiin, jotka viedään asetuksen (EY) N:o 1234/2007 liitteessä XX olevassa V osassa mainittuina tavaroina, sovellettavien tukien määrät on vahvistettava tämän asetuksen liitteen mukaisesti.
   2 artikla
   Kumotaan täytäntöönpanoasetus (EU) N:o 401/2011.
   3 artikla
   Tämä asetus tulee voimaan 21 päivänä heinäkuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä heinäkuuta 2011.

            Komission puolesta, puheenjohtajan nimissä

         Heinz ZOUREK

            Yritys- ja teollisuustoiminnan pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 171, 6.7.2010, s. 1.

      (3)  EUVL L 105, 21.4.2011, s. 14.

      LIITE

         Perustamissopimuksen liitteeseen I kuulumattomina tavaroina vietäviin muniin ja munankeltuaisiin sovellettavien tukien määrät 21 päivästä heinäkuuta 2011

                  (EUR/100 kg)

                  CN-koodi

                  Tavaran kuvaus

                  Määräpaikka (1)

                  Tuen määrä

                  0407 00

                  Kuorelliset linnunmunat, tuoreet, säilötyt tai keitetyt:

                  – siipikarjan munat:

                  0407 00 30

                  – – muut:

                              a)

                              vietäessä CN-koodeihin 3502 11 90 ja 3502 19 90 kuuluvaa ovalbumiinia

                  02

                  0,00

                  03

                  19,00

                  04

                  0,00

                              b)

                              vietäessä muita tavaroita

                  01

                  0,00

                  0408

                  Kuorettomat linnunmunat ja munankeltuainen, tuoreet, kuivatut, höyryssä tai vedessä keitetyt, muotoillut, jäädytetyt tai muulla tavalla säilötyt, myös lisättyä sokeria tai muuta makeutusainetta sisältävät:

                  – munankeltuainen:

                  0408 11

                  – – kuivattu:

                  ex 0408 11 80

                  – – – elintarvikekäyttöön soveltuva:

                  makeuttamaton

                  01

                  74,00

                  0408 19

                  – – muu:

                  – – – elintarvikekäyttöön soveltuva:

                  ex 0408 19 81

                  – – – – nestemäinen:

                  makeuttamaton

                  01

                  22,00

                  ex 0408 19 89

                  – – – – jäädytetty:

                  makeuttamaton

                  01

                  22,00

                  – muu:

                  0408 91

                  – – kuivattu:

                  ex 0408 91 80

                  – – – elintarvikekäyttöön soveltuva:

                  makeuttamaton

                  01

                  38,00

                  0408 99

                  – – muu:

                  ex 0408 99 80

                  – – – elintarvikekäyttöön soveltuva:

                  makeuttamaton

                  01

                  9,00

         (1)  Määräpaikat:

                  01

                  kolmannet maat. Kyseisiä määriä ei sovelleta Sveitsin ja Liechtensteinin osalta tavaroihin, jotka luetellaan 22 päivänä heinäkuuta 1972 tehdyn Euroopan yhteisön ja Sveitsin valaliiton välisen sopimuksen pöytäkirjan N:o 2 taulukoissa I ja II;

                  02

                  Kuwait, Bahrain, Oman, Qatar, Arabiemiirikunnat, Jemen, Turkki, Hongkong EHA ja Venäjä;

                  03

                  Etelä-Korea, Japani, Malesia, Thaimaa, Taiwan ja Filippiinit;

                  04

                  kaikki määräpaikat, ei kuitenkaan Sveitsi eikä 02 ja 03 kohdassa ilmoitetut.


title: Komission täytäntöönpanoasetus (EU) N:o 366/2013, annettu 22 päivänä huhtikuuta 2013 , tehoaineen Bacillus firmus I-1582 hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta  ETA:n kannalta merkityksellinen teksti

text:
                  23.4.2013

                  FI

                  Euroopan unionin virallinen lehti

                  L 111/30

         KOMISSION TÄYTÄNTÖÖNPANOASETUS (EU) N:o 366/2013,
         annettu 22 päivänä huhtikuuta 2013,
         tehoaineen Bacillus firmus I-1582 hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan ja 78 artiklan 2 kohdan,
         sekä katsoo seuraavaa:

                     (1)

                     Asetuksen (EY) N:o 1107/2009 80 artiklan 1 kohdan a alakohdan mukaisesti neuvoston direktiivin 91/414/ETY (2) säännöksiä sovelletaan hyväksymismenettelyn ja hyväksynnän edellytysten osalta tehoaineisiin, joista on tehty päätös kyseisen direktiivin 6 artiklan 3 kohdan mukaisesti ennen 14 päivää kesäkuuta 2011. Bacillus firmus I-1582:n osalta asetuksen (EY) N:o 1107/2009 80 artiklan 1 kohdan a alakohdassa säädetyt edellytykset täyttyvät komission päätöksellä 2011/123/EU (3).

                     (2)

                     Ranska vastaanotti 4 päivänä elokuuta 2010 Bayer CropScience AG:ltä direktiivin 91/414/ETY 6 artiklan 2 kohdan mukaisesti hakemuksen tehoaineen Bacillus firmus I-1582 sisällyttämiseksi direktiivin 91/414/ETY liitteeseen I. Päätöksessä 2011/123/EU vahvistettiin, että asiakirja-aineisto oli täydellinen, eli sen voitiin periaatteessa katsoa täyttävän direktiivin 91/414/ETY liitteissä II ja III asetetut tietovaatimukset.

                     (3)

                     Kyseisen tehoaineen vaikutukset ihmisten ja eläinten terveyteen ja ympäristöön on arvioitu direktiivin 91/414/ETY 6 artiklan 2 ja 4 kohdan säännösten mukaisesti hakijan ehdottamien käyttötarkoitusten osalta. Esittelevä jäsenvaltio toimitti komissiolle arviointikertomuksen luonnoksen 12 päivänä heinäkuuta 2011.

                     (4)

                     Jäsenvaltiot ja Euroopan elintarviketurvallisuusviranomainen, jäljempänä ’elintarviketurvallisuusviranomainen’, ovat tarkastelleet arviointikertomuksen luonnosta. Elintarviketurvallisuusviranomainen esitti komissiolle päätelmänsä (4)
                        Bacillus firmus I-1582:n riskinarviointia koskevasta vertaistarkastelusta 20 päivänä elokuuta 2012. Jäsenvaltiot ja komissio tarkastelivat arviointikertomusluonnosta ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja Bacillus firmus I-1582:ta koskeva komission tarkastelukertomus saatiin valmiiksi 15 päivänä maaliskuuta 2013.

                     (5)

                     Eri tutkimuksista on käynyt ilmi, että Bacillus firmus I-1582:ta sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa ja 5 artiklan 3 kohdassa säädetyt vaatimukset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen Bacillus firmus I-1582 on aiheellista hyväksyä.

                     (6)

                     Kohtuullinen määräaika on tarpeen ennen hyväksymistä, jotta jäsenvaltiot ja asianomaiset osapuolet voivat valmistautua hyväksymisestä seuraaviin uusiin vaatimuksiin.

                     (7)

                     Rajoittamatta asetuksessa (EY) N:o 1107/2009 säädettyjen hyväksynnästä johtuvien velvoitteiden soveltamista ja ottaen huomioon direktiivistä 91/414/ETY asetukseen (EY) N:o 1107/2009 siirtymisestä aiheutuva erityistilanne olisi kuitenkin sovellettava seuraavia säännöksiä. Jäsenvaltioilla olisi hyväksymisen jälkeen oltava kuusi kuukautta aikaa tarkistaa Bacillus firmus I-1582:ta sisältävien kasvinsuojeluaineiden luvat. Jäsenvaltioiden olisi tapauksen mukaan muutettava, korvattava tai peruutettava luvat. Mainitusta määräajasta poiketen olisi yhdenmukaisten periaatteiden mukaisesti säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, direktiivin 91/414/ETY liitteen III mukaisen asiakirja-aineiston päivityksen jättämistä ja arviointia varten.

                     (8)

                     Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (5) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä nykyisten lupien haltijoiden velvollisuuksia voi olla vaikea tulkita. Lisävaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa, että kyseisen direktiivin liitteen II vaatimukset täyttävä asiakirja-aineisto on saatavilla. Tällä selvennyksellä ei kuitenkaan aiheuteta jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu kyseisen direktiivin liitteen I muuttamiseksi, tai verrattuna asetuksiin, joita on annettu tehoaineiden hyväksymisestä.

                     (9)

                     Asetuksen (EY) N:o 1107/2009 13 artiklan 4 kohdan mukaisesti olisi muutettava Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta 25 päivänä toukokuuta 2011 annetun komission täytäntöönpanoasetuksen (EU) N:o 540/2011 (6) liitettä.

                     (10)

                     Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksyminen
            Hyväksytään liitteessä I esitetty tehoaine Bacillus firmus I-1582 kyseisessä liitteessä vahvistetuin edellytyksin.

            2 artikla
            Kasvinsuojeluaineiden uudelleenarviointi

               1.   Jäsenvaltioiden on asetuksen (EY) N:o 1107/2009 mukaisesti tarvittaessa muutettava tai peruutettava Bacillus firmus I-1582:ta tehoaineena sisältävien kasvinsuojeluaineiden voimassa olevat luvat viimeistään 31 päivänä maaliskuuta 2014.
               Jäsenvaltioiden on kyseiseen päivämäärään mennessä erityisesti tarkistettava, että tämän asetuksen liitteen I edellytykset täyttyvät, mainitussa liitteessä olevassa erityisiä säännöksiä koskevassa sarakkeessa mainittuja edellytyksiä lukuun ottamatta, ja että luvanhaltijalla tai luvanhaltijan saatavilla on direktiivin 91/414/ETY liitteen II vaatimukset täyttävä asiakirja-aineisto mainitun direktiivin 13 artiklan 1–4 kohdan ja asetuksen (EY) N:o 1107/2009 62 artiklan edellytysten mukaisesti.

               2.   Poiketen siitä, mitä 1 kohdassa säädetään, jäsenvaltioiden on arvioitava uudelleen kaikki sellaiset sallitut kasvinsuojeluaineet, jotka sisältävät Bacillus firmus I-1582:ta joko ainoana tehoaineena tai yhtenä monista tehoaineista, jotka kaikki oli 30 päivään syyskuuta 2013 mennessä sisällytetty täytäntöönpanoasetuksen (EU) N:o 540/2011 liitteeseen; arviointi on suoritettava asetuksen (EY) N:o 1107/2009 29 artiklan 6 kohdassa säädettyjen yhdenmukaisten periaatteiden mukaisesti, direktiivin 91/414/ETY liitteessä III säädetyt vaatimukset täyttävän asiakirja-aineiston perusteella ja ottaen huomioon tämän asetuksen liitteessä I oleva erityisiä säännöksiä koskeva sarake. Jäsenvaltioiden on kyseisen arvioinnin perusteella määritettävä, täyttääkö tuote asetuksen (EY) N:o 1107/2009 29 artiklan 1 kohdassa vahvistetut edellytykset.
               Määrittämisen jälkeen jäsenvaltioiden on

                           a)

                           niiden tuotteiden osalta, jotka sisältävät Bacillus firmus I-1582:ta ainoana tehoaineena, tarvittaessa muutettava lupaa tai peruutettava se viimeistään 31 päivänä maaliskuuta 2015; tai

                           b)

                           niiden tuotteiden osalta, jotka sisältävät Bacillus firmus I-1582:ta yhtenä monista tehoaineista, tarvittaessa muutettava lupaa tai peruutettava se viimeistään 31 päivänä maaliskuuta 2015 taikka siinä säädöksessä tai niissä säädöksissä, joilla kyseinen aine tai aineet lisätään direktiivin 91/414/ETY liitteeseen I tai joilla kyseinen aine tai aineet hyväksyttiin, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

            3 artikla
            Muutokset täytäntöönpanoasetukseen (EU) N:o 540/2011
            Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.

            4 artikla
            Voimaantulo ja soveltamispäivä
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä lokakuuta 2013.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 22 päivänä huhtikuuta 2013.

                  Komission puolesta

                  Puheenjohtaja

               José Manuel BARROSO

            (1)  EUVL L 309, 24.11.2009, s. 1.

            (2)  EYVL L 230, 19.8.1991, s. 1.

            (3)  EUVL L 49, 24.2.2011, s. 40.

            (4)  EFSA Journal 2012; 10(9):2868. Saatavilla verkossa osoitteessa www.efsa.europa.eu.

            (5)  EYVL L 366, 15.12.1992, s. 10.

            (6)  EUVL L 153, 11.6.2011, s. 1.

            LIITE I

                        Nimi, tunnistenumerot

                        IUPAC-nimi

                        Puhtaus (1)

                        Hyväksymispäivä

                        Hyväksynnän päättymispäivä

                        Erityiset säännökset

                           Bacillus firmus I-1582
                        Keruunumero: CNCMI-1582

                        Ei sovelleta

                        Vähimmäispitoisuus: 7,1 × 1010 CFU/g

                        1. lokakuuta 2013

                        30. syyskuuta 2023

                        Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 15. maaliskuuta 2013 valmiiksi saadun Bacillus firmus I-1582:ta koskevan tarkastelukertomuksen päätelmät ja erityisesti sen lisäykset I ja II.
                        Kokonaisarvioinnissa jäsenvaltioiden on kiinnitettävä erityistä huomiota käyttäjien ja työntekijöiden turvallisuuteen, sillä Bacillus firmus I-1582:ta pidetään mahdollisena herkistymisen aiheuttajana.
                        Käyttöedellytyksiin on tarvittaessa sisällyttävä riskinhallintatoimenpiteitä.

               (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.

            LIITE II
            Lisätään täytäntöönpanoasetuksen (EU) N:o 540/2011 liitteessä olevaan B osaan seuraava kohta:

                           Numero

                           Nimi, tunnistenumerot

                           IUPAC-nimi

                           Puhtaus (*1)

                           Hyväksymispäivä

                           Hyväksynnän päättymispäivä

                           Erityiset säännökset

                           ”36

                              Bacillus firmus I-1582
                           Keruunumero: CNCMI-1582

                           Ei sovelleta

                           Vähimmäispitoisuus: 7,1 × 1010 CFU/g

                           1. lokakuuta 2013

                           30. syyskuuta 2023

                           Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 15. maaliskuuta 2013 valmiiksi saadun Bacillus firmus I-1582:ta koskevan tarkastelukertomuksen päätelmät ja erityisesti sen lisäykset I ja II.
                           Kokonaisarvioinnissa jäsenvaltioiden on kiinnitettävä erityistä huomiota käyttäjien ja työntekijöiden turvallisuuteen, sillä Bacillus firmus I-1582:ta pidetään mahdollisena herkistymisen aiheuttajana.
                           Käyttöedellytyksiin on tarvittaessa sisällyttävä riskinhallintatoimenpiteitä.”

               (*1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.


title: Komission täytäntöönpanoasetus (EU) 2015/1502, annettu 8 päivänä syyskuuta 2015, teknisten vähimmäiseritelmien ja -menettelyjen vahvistamisesta sähköisen tunnistamisen menetelmien varmuustasoja varten sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla annetun Euroopan parlamentin ja neuvoston asetuksen (EU) N:o 910/2014 8 artiklan 3 kohdan mukaisesti (ETA:n kannalta merkityksellinen teksti)

text:
               9.9.2015

               FI

               Euroopan unionin virallinen lehti

               L 235/7

         KOMISSION TÄYTÄNTÖÖNPANOASETUS (EU) 2015/1502,
   annettu 8 päivänä syyskuuta 2015,
   teknisten vähimmäiseritelmien ja -menettelyjen vahvistamisesta sähköisen tunnistamisen menetelmien varmuustasoja varten sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla annetun Euroopan parlamentin ja neuvoston asetuksen (EU) N:o 910/2014 8 artiklan 3 kohdan mukaisesti
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla ja direktiivin 1999/93/EY kumoamisesta 23 päivänä heinäkuuta 2014 annetun Euroopan parlamentin ja neuvoston asetuksen (EU) N:o 910/2014 (1) ja erityisesti sen 8 artiklan 3 kohdan,
   sekä katsoo seuraavaa:

               (1)

               Asetuksen (EU) N:o 910/2014 8 artiklassa säädetään, että 9 artiklan 1 kohdan nojalla ilmoitetussa sähköisen tunnistamisen järjestelmässä on kyseisen järjestelmän puitteissa myönnettyjen sähköisen tunnistamisen menetelmien osalta määritettävä matala, korotettu ja korkea varmuustaso.

               (2)

               On olennaisen tärkeää määrittää tekniset vähimmäiseritelmät, -standardit ja -menettelyt, jotta voidaan varmistaa yhteisymmärrys varmuustasojen yksityiskohdista ja yhteentoimivuus ilmoitettujen sähköisen tunnistamisen järjestelmien kansallisten varmuustasojen kartoittamisessa suhteessa 8 artiklan mukaisiin varmuustasoihin asetuksen (EU) N:o 910/2014 12 artiklan 4 kohdan b alakohdassa säädetyllä tavalla.

               (3)

               Kansainvälinen ISO/IEC 29115 -standardi on otettu huomioon tässä täytäntöönpanosäädöksessä vahvistettuja eritelmiä ja menettelyjä varten ensisijaisena kansainvälisenä standardina, joka on sovellettavissa sähköisen tunnistamisen menetelmien varmuustasojen alalla. Asetuksen (EU) N:o 910/2014 sisältö poikkeaa kuitenkin tästä kansainvälisestä standardista erityisesti henkilöllisyyden todistamista ja varmentamista koskevien vaatimusten osalta sekä siinä, miten jäsenvaltioissa käytettävien identiteetin hallintajärjestelmien ja EU:ssa samaan tarkoituksen käytössä olevien välineiden väliset erot otetaan huomioon. Tämän vuoksi liitteessä ei pitäisi viitata ISO/IEC 29115 -standardin konkreettiseen sisältöön, vaikka liite perustuu kyseiseen kansainväliseen standardiin.

               (4)

               Tämä asetus on laadittu käyttämällä tuloksiin perustuvaa tarkoituksenmukaisinta lähestymistapaa, mikä näkyy myös käytetyissä termien ja käsitteiden määritelmissä. Niissä otetaan huomioon asetuksen (EU) N:o 910/2014 tavoite liittyen sähköisen tunnistamisen menetelmien varmuustasoihin. Tämän vuoksi laajamittainen STORK-pilottihanke ja siinä laaditut eritelmät sekä ISO/IEC 29115 -standardin määritelmät ja käsitteet olisi otettava mahdollisimman pitkälti huomioon tässä täytäntöönpanosäädöksessä vahvistettavissa eritelmissä ja menettelyissä.

               (5)

               Riippuen asiayhteydestä, jossa henkilöllisyyden todistamiseen liittyvä näkökohta on varmennettava, luotettava lähde voi olla erityyppinen, esimerkiksi rekisteri, asiakirja tai elin. Luotettavat lähteet voivat olla erilaisia eri jäsenvaltioissa jopa samanlaisessa asiayhteydessä.

               (6)

               Henkilöllisyyden todistamista ja varmentamista koskevissa vaatimuksissa olisi otettava huomioon eri järjestelmät ja käytännöt ja samalla varmistettava riittävän suuri varmuus, jotta voidaan luoda tarvittava luottamus. Sen vuoksi menettelyjä, joita on käytetty aiemmin muuhun tarkoitukseen kuin sähköisen tunnistamisen menetelmien myöntämiseen, olisi voitava hyväksyä ainoastaan varmistuttaessa siitä, että kyseiset menettelyt täyttävät vastaavaa varmuustasoa varten vahvistetut vaatimukset.

               (7)

               Yleensä käytetään tiettyjä todentamistekijöitä, kuten yhteisesti salattuja tietoja, fyysisiä laitteita ja fyysisiä ominaisuuksia. Todentamistekijöiden lisäämistä etenkin muista tekijöiden luokista olisi kannustettava, jotta voidaan parantaa todentamismenettelyn turvallisuutta.

               (8)

               Tämä asetus ei saisi vaikuttaa oikeushenkilöiden edustamisoikeuksiin. Liitteessä olisi kuitenkin vahvistettava vaatimukset luonnollisten ja oikeushenkilöiden sähköisen tunnistamisen menetelmien välisestä kytköksestä.

               (9)

               Olisi tunnustettava tietoturvallisuus- ja palvelunhallintajärjestelmien tärkeys sekä se, että on tärkeää käyttää hyväksyttyjä menetelmiä ja soveltaa standardien, kuten sarjojen ISO/IEC 27000 ja ISO/IEC 20000 standardien, periaatteita.

               (10)

               Varmuustasoihin liittyvät jäsenvaltioiden hyvät käytännöt olisi myös otettava huomioon.

               (11)

               Kansainvälisiin standardeihin perustuva tietotekninen tietoturvasertifiointi on tärkeä väline tarkastettaessa, vastaavatko tuotteet turvallisuudeltaan tämän täytäntöönpanosäädöksen vaatimuksia.

               (12)

               Asetuksen (EY) N:o 910/2014 48 artiklassa tarkoitettu komitea ei antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   1.   Ilmoitetun sähköisen tunnistamisen järjestelmän puitteissa myönnettyjen sähköisen tunnistamisen menetelmien matala, korotettu ja korkea varmuustaso on määritettävä käyttäen liitteessä esitettyjä eritelmiä ja menettelyjä.
   2.   Liitteessä esitettyjä eritelmiä ja menettelyjä on käytettävä ilmoitetun sähköisen tunnistamisen järjestelmän puitteissa myönnettyjen sähköisen tunnistamisen menetelmien varmuustason täsmentämiseksi määrittämällä seuraavien osatekijöiden luotettavuus ja laatu:

               a)

               rekisteröinti, joka määritellään tämän asetuksen liitteessä olevassa 2.1 kohdassa asetuksen (EU) N:o 910/2014 8 artiklan 3 kohdan a alakohdan mukaisesti;

               b)

               sähköisen tunnistamisen menetelmien hallinta, joka määritellään tämän asetuksen liitteessä olevassa 2.2 kohdassa asetuksen (EU) N:o 910/2014 8 artiklan 3 kohdan b ja f alakohdan mukaisesti;

               c)

               todentaminen, joka määritellään tämän asetuksen liitteessä olevassa 2.3 kohdassa asetuksen (EU) N:o 910/2014 8 artiklan 3 kohdan c alakohdan mukaisesti;

               d)

               hallinnointi ja organisointi, jotka määritellään tämän asetuksen liitteessä olevassa 2.4 kohdassa asetuksen (EU) N:o 910/2014 8 artiklan 3 kohdan d ja e alakohdan mukaisesti.

         3.   Jos ilmoitetun sähköisen tunnistamisen järjestelmän puitteissa myönnetty sähköisen tunnistamisen menetelmä täyttää vaatimuksen korkeammalla varmuustasolla, sen katsotaan täyttävän vastaavan vaatimuksen myös matalammalla varmuustasolla.
   4.   Jollei liitteen asianomaisessa osassa toisin mainita, kaikki osatekijät, jotka liitteessä luetellaan ilmoitetun sähköisen tunnistamisen järjestelmän puitteissa myönnetyn sähköisen tunnistamisen menetelmän tietyn varmuustason osalta, on täytettävä ilmoitetun varmuustason saavuttamiseksi.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä syyskuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 257, 28.8.2014, s. 73.

      LIITE

         Tekniset eritelmät ja menettelyt ilmoitetun sähköisen tunnistamisen järjestelmän puitteissa myönnettyjen sähköisen tunnistamisen menetelmien matalaa, korotettua ja korkeaa varmuustasoa varten

      1.   Sovellettavat määritelmät

      Tässä liitteessä sovelletaan seuraavia määritelmiä:

                  1)

                  ’luotettavalla lähteellä’ tarkoitetaan mitä tahansa sellaista lähdettä muodosta riippumatta, josta voidaan luotettavasti saada paikkansapitäviä tietoja ja/tai todisteita, joita voidaan käyttää henkilöllisyyden todistamiseen;

                  2)

                  ’todentamistekijällä’ tarkoitetaan tekijää, joka on vahvistettu henkilöön kytkeytyväksi ja joka kuuluu johonkin seuraavista luokista:

                              a)

                              ’hallussapitoon perustavalla todentamistekijällä’ tarkoitetaan todentamistekijää, jonka henkilön on osoitettava olevan hallussaan;

                              b)

                              ’tiedossaoloon perustavalla todentamistekijällä’ tarkoitetaan todentamistekijää, jonka henkilön on osoitettava olevan tiedossaan;

                              c)

                              ’luontaisella todentamistekijällä’ tarkoitetaan todentamistekijää, joka perustuu johonkin luonnollisen henkilön fyysiseen ominaisuuteen, jonka henkilön on osoitettava fyysiseksi ominaisuudekseen;

                  3)

                  ’dynaamisella todentamisella’ tarkoitetaan sähköistä prosessia, jossa käytetään salausta tai muita tekniikoita, joiden avulla voidaan pyynnöstä luoda sähköinen todiste siitä, että henkilöllä on hallinnassaan tai hallussaan tunnistetiedot, sekä muuttaa sitä jokaisessa uudessa henkilön ja hänen henkilöllisyytensä varmentavan järjestelmän välillä tapahtuvassa todentamisessa;

                  4)

                  ’tietoturvallisuuden hallintajärjestelmällä’ tarkoitetaan prosesseja ja menettelyjä, joiden tarkoituksena on pitää tietoturvallisuuteen liittyvät riskit hyväksyttävällä tasolla.

            2.   Tekniset eritelmät ja menettelyt

      Tässä liitteessä esitettyjen teknisten eritelmien ja menettelyjen osatekijöitä käytetään määriteltäessä, miten asetuksen (EU) N:o 910/2014 8 artiklan vaatimuksia ja perusteita on sovellettava sähköisen tunnistamisen järjestelmän puitteissa myönnettyihin sähköisen tunnistamisen menetelmiin.
      2.1   Rekisteröinti

      2.1.1   Hakemus ja rekisteröinti

                  Varmuustaso

                  Tarvittavat osatekijät

                  Matala

                              1.

                              Varmistetaan, että hakija on tietoinen sähköisen tunnistamisen menetelmien käyttöön liittyvistä ehdoista ja edellytyksistä.

                              2.

                              Varmistetaan, että hakija on tietoinen sähköisen tunnistamisen menetelmiin liittyvistä suositelluista varotoimista.

                              3.

                              Kerätään asiaankuuluvat tunnistetiedot, jotka tarvitaan henkilöllisyyden todistamista ja varmentamista varten.

                  Korotettu

                  Sama kuin tasolla ”matala”.

                  Korkea

                  Sama kuin tasolla ”matala”.

            2.1.2   Henkilöllisyyden todistaminen ja varmentaminen (luonnollinen henkilö)

                  Varmuustaso

                  Tarvittavat osatekijät

                  Matala

                              1.

                              Henkilöllä voidaan olettaa olevan hallussaan sen jäsenvaltion hyväksymä todiste ilmoitetusta henkilöllisyydestä, jossa sähköisen tunnistamisen menetelmää haetaan.

                              2.

                              Todisteen voidaan olettaa olevan aito tai luotettavan lähteen mukaan olemassa oleva, ja se näyttää olevan voimassa.

                              3.

                              Luotettavan lähteen tiedossa on, että ilmoitettu henkilöllisyys on olemassa, ja voidaan olettaa, että henkilöllisyyden ilmoittaneella henkilöllä on tämä sama henkilöllisyys.

                  Korotettu

                  Sama kuin tasolla ”matala”, minkä lisäksi yhden kohdissa 1–4 mainituista vaihtoehdoista on täytyttävä:

                              1.

                              Henkilöllä on varmennettu olevan hallussaan sen jäsenvaltion hyväksymä todiste ilmoitetusta henkilöllisyydestä, jossa sähköisen tunnistamisen menetelmää haetaan
                              ja
                              todiste on tarkastettu sen varmistamiseksi, että se on aito; tai luotettavasta lähteestä tiedetään sen olevan olemassa ja liittyvän todelliseen henkilöön
                              ja
                              on ryhdytty toimiin sen riskin minimoimiseksi, että henkilön henkilöllisyys ei ole ilmoitettu henkilöllisyys, ml. riski siitä, että todiste on kadonnut tai varastettu tai sen voimassaolo on keskeytetty, peruutettu tai päättynyt;
                              tai

                              2.

                              henkilöllisyystodistus esitetään rekisteröintiprosessin aikana siinä jäsenvaltiossa, jossa todistus on myönnetty, ja todistus näyttää liittyvän sen esittäneeseen henkilöön
                              ja
                              on ryhdytty toimiin sen riskin minimoimiseksi, että henkilön henkilöllisyys ei ole ilmoitettu henkilöllisyys, ml. riski siitä, että todistus on kadonnut tai varastettu tai sen voimassaolo on keskeytetty, peruutettu tai päättynyt;
                              tai

                              3.

                              Jos julkisen tai yksityisen tahon samassa jäsenvaltiossa aiemmin muuhun tarkoitukseen kuin sähköisen tunnistamisen menetelmien myöntämiseen käyttämät menettelyt tarjoavat vastaavan varmuuden kuin 2.1.2. kohdassa esitetyt menettelyt varmuustasolla ”korotettu”, rekisteröinnistä vastaavan tahon ei tarvitse toistaa kyseisiä aiempia menettelyjä edellyttäen, että tällaisen vastaavantasoisen varmuuden on vahvistanut Euroopan parlamentin ja neuvoston asetuksen (EY) N:o 765/2008 (1) 2 artiklan 13 kohdassa tarkoitettu vaatimustenmukaisuuden arviointilaitos tai vastaava elin;
                              tai

                              4.

                              Jos sähköisen tunnistamisen menetelmiä myönnetään sellaisen voimassa olevan ilmoitetun sähköisen tunnistamisen menetelmän perusteella, jonka varmuustaso on ”korotettu” tai ”korkea”, ja ottaen huomioon riskit henkilön tunnistetiedoissa tapahtuvista muutoksista, henkilöllisyyden todistamis- ja varmentamismenettelyjä ei tarvitse toistaa. Jos perustana olevaa sähköisen tunnistamisen menetelmää ei ole ilmoitettu, varmuustason ”korotettu” tai ”korkea” on oltava asetuksen (EY) N:o 765/2008 2 artiklan 13 kohdassa tarkoitetun vaatimustenmukaisuuden arviointilaitoksen tai vastaavan elimen vahvistama.

                  Korkea

                  Joko kohdan 1 tai 2 vaatimusten on täytyttävä:

                              1.

                              Sama kuin tasolla ”korotettu”, minkä lisäksi yhden kohdissa a–c mainituista vaihtoehdoista on täytyttävä:

                                          a)

                                          Jos henkilöllä on varmennettu olevan hallussaan sen jäsenvaltion hyväksymä valokuva tai biometrinen tunniste, jossa sähköisen tunnistamisen menetelmää haetaan, ja kyseinen todiste edustaa ilmoitettua henkilöllisyyttä, todiste tarkistetaan sen määrittämiseksi, onko se luotettavan lähteen mukaan voimassa;
                                          ja
                                          hakijalla todetaan olevan ilmoitettu henkilöllisyys vertaamalla yhtä tai useampaa henkilön fyysistä ominaisuutta luotettavaan lähteeseen;
                                          tai

                                          b)

                                          Jos julkisen tai yksityisen tahon samassa jäsenvaltiossa aiemmin muuhun tarkoitukseen kuin sähköisen tunnistamisen menetelmien myöntämiseen käyttämät menettelyt tarjoavat vastaavan varmuuden kuin 2.1.2 kohdassa esitetyt menettelyt varmuustasolla ”korkea”, rekisteröinnistä vastaavan tahon ei tarvitse toistaa kyseisiä aiempia menettelyjä edellyttäen, että tällaisen vastaavantasoisen varmuuden on vahvistanut asetuksen (EY) N:o 765/2008 2 artiklan 13 kohdassa tarkoitettu vaatimustenmukaisuuden arviointilaitos tai vastaava elin
                                          ja
                                          on ryhdytty toimiin sen osoittamiseksi, että aiempien menettelyjen tulokset ovat edelleen voimassa;
                                          tai

                                          c)

                                          Jos sähköisen tunnistamisen menetelmiä myönnetään sellaisen voimassa olevan ilmoitetun sähköisen tunnistamisen menetelmän perusteella, jonka varmuustaso on ”korkea”, ja ottaen huomioon riskit henkilön tunnistetiedoissa tapahtuvista muutoksista, henkilöllisyyden todistamis- ja varmentamismenettelyjä ei tarvitse toistaa. Jos perustana olevaa sähköisen tunnistamisen menetelmää ei ole ilmoitettu, varmuustason ”korkea” on oltava asetuksen (EY) N:o 765/2008 2 artiklan 13 kohdassa tarkoitetun vaatimustenmukaisuuden arviointilaitoksen tai vastaavan elimen vahvistama
                                          ja
                                          on ryhdytty toimiin sen osoittamiseksi, että sen menettelyn tulokset, jossa ilmoitettu sähköisen tunnistamisen menetelmä aiemmin myönnettiin, ovat edelleen voimassa.

                                    TAI

                              2.

                              Jos hakija ei esitä valokuvaa tai biometristä tunnistetta, sovelletaan samoja menettelyjä, joita tällaisen hyväksytyn valokuvan tai biometrisen todisteen saamiseksi käytetään kansallisella tasolla rekisteröinnistä vastaavan tahon jäsenvaltiossa.

            2.1.3   Henkilöllisyyden todistaminen ja varmentaminen (oikeushenkilö)

                  Varmuustaso

                  Tarvittavat osatekijät

                  Matala

                              1.

                              Oikeushenkilön ilmoitettu henkilöllisyys osoitetaan sen jäsenvaltion hyväksymällä todisteella, jossa sähköisen tunnistamisen menetelmää haetaan.

                              2.

                              Todiste näyttää olevan voimassa ja sen voidaan olettaa olevan aito tai luotettavan lähteen mukaan olemassa oleva, jos oikeushenkilön kirjaaminen luotettavaan lähteeseen on vapaaehtoista ja sitä säännellään oikeushenkilön ja luotettavan lähteen välisellä järjestelyllä.

                              3.

                              Luotettavan lähteen tiedossa ei ole, että oikeushenkilö olisi asemassa, joka estää sitä toimimasta kyseisenä oikeushenkilönä.

                  Korotettu

                  Sama kuin tasolla ”matala”, minkä lisäksi yhden kohdissa 1–3 mainituista vaihtoehdoista on täytyttävä:

                              1.

                              Oikeushenkilön ilmoitettu henkilöllisyys osoitetaan sen jäsenvaltion hyväksymällä todisteella, jossa sähköisen tunnistamisen menetelmää haetaan ja jossa mainitaan oikeushenkilön nimi, oikeudellinen muoto ja (tapauksen mukaan) rekisterinumero.
                              ja
                              todiste tarkistetaan sen määrittämiseksi, onko se on aito tai luotettavan lähteen mukaan olemassa oleva, jos oikeushenkilön kirjaaminen luotettavaan lähteeseen on pakollinen ehto oikeushenkilön toiminnalle
                              ja
                              on ryhdytty toimiin sen riskin minimoimiseksi, että oikeushenkilön henkilöllisyys ei ole ilmoitettu henkilöllisyys, ml. riski siitä, että todistus on kadonnut tai varastettu tai sen voimassaolo on keskeytetty, peruutettu tai päättynyt;
                              tai

                              2.

                              Jos julkisen tai yksityisen tahon samassa jäsenvaltiossa aiemmin muuhun tarkoitukseen kuin sähköisen tunnistamisen menetelmien myöntämiseen käyttämät menettelyt tarjoavat vastaavan varmuuden kuin 2.1.3. kohdassa esitetyt menettelyt varmuustasolla ”korotettu”, rekisteröinnistä vastaavan tahon ei tarvitse toistaa kyseisiä aiempia menettelyjä edellyttäen, että tällaisen vastaavantasoisen varmuuden on vahvistanut asetuksen (EY) N:o 765/2008 2 artiklan 13 kohdassa tarkoitettu vaatimustenmukaisuuden arviointilaitos tai vastaava elin;
                              tai

                              3.

                              Jos sähköisen tunnistamisen menetelmiä myönnetään sellaisen voimassa olevan ilmoitetun sähköisen tunnistamisen menetelmän perusteella, jonka varmuustaso on ”korotettu” tai ”korkea”, henkilöllisyyden todistamis- ja varmentamismenettelyjä ei tarvitse toistaa. Jos perustana olevaa sähköisen tunnistamisen menetelmää ei ole ilmoitettu, varmuustason ”korotettu” tai ”korkea” on oltava asetuksen (EY) N:o 765/2008 2 artiklan 13 kohdassa tarkoitetun vaatimustenmukaisuuden arviointilaitoksen tai vastaavan elimen vahvistama.

                  Korkea

                  Sama kuin tasolla ”korotettu”, minkä lisäksi yhden kohdissa 1–3 mainituista vaihtoehdoista on täytyttävä:

                              1.

                              Oikeushenkilön ilmoitettu henkilöllisyys osoitetaan sen jäsenvaltion hyväksymällä todisteella, jossa sähköisen tunnistamisen menetelmää haetaan ja jossa mainitaan oikeushenkilön nimi, oikeudellinen muoto ja vähintään yksi kansallisessa yhteydessä käytetty oikeushenkilön yksilöllinen tunniste
                              ja
                              todiste on tarkastettu sen varmistamiseksi, että se on luotettavan lähteen mukaan voimassa;
                              tai

                              2.

                              Jos julkisen tai yksityisen tahon samassa jäsenvaltiossa aiemmin muuhun tarkoitukseen kuin sähköisen tunnistamisen menetelmien myöntämiseen käyttämät menettelyt tarjoavat vastaavan varmuuden kuin 2.1.3 kohdassa esitetyt menettelyt varmuustasolla ”korkea”, rekisteröinnistä vastaavan tahon ei tarvitse toistaa kyseisiä aiempia menettelyjä edellyttäen, että tällaisen vastaavantasoisen varmuuden on vahvistanut asetuksen (EY) N:o 765/2008 2 artiklan 13 kohdassa tarkoitettu vaatimustenmukaisuuden arviointilaitos tai vastaava elin
                              ja
                              on ryhdytty toimiin sen osoittamiseksi, että kyseisen aiemman menettelyn tulokset ovat edelleen voimassa;
                              tai

                              3.

                              Jos sähköisen tunnistamisen menetelmiä myönnetään sellaisen voimassa olevan ilmoitetun sähköisen tunnistamisen menetelmän perusteella, jonka varmuustaso on ”korkea”, henkilöllisyyden todistamis- ja varmentamismenettelyjä ei tarvitse toistaa. Jos perustana olevaa sähköisen tunnistamisen menetelmää ei ole ilmoitettu, varmuustason ”korkea” on oltava asetuksen (EY) N:o 765/2008 2 artiklan 13 kohdassa tarkoitetun vaatimustenmukaisuuden arviointilaitoksen tai vastaavan elimen vahvistama
                              ja
                              on ryhdytty toimiin sen osoittamiseksi, että sen menettelyn tulokset, jossa ilmoitettu sähköisen tunnistamisen menetelmä aiemmin myönnettiin, ovat edelleen voimassa.

            2.1.4   Luonnollisten ja oikeushenkilöiden sähköisen tunnistamisen menetelmien välinen kytkös

      Luonnollisen henkilön sähköisen tunnistamisen menetelmän ja oikeushenkilön sähköisen tunnistamisen menetelmän väliseen kytkökseen (jäljempänä tässä liitteessä ”kytkös”) sovelletaan soveltuvin osin seuraavia ehtoja:

                  1)

                  Kytköksen voimassaolo on voitava keskeyttää ja/tai peruuttaa. Kytköksen elinkaarta (esim. aktivointi, voimassaolon keskeyttäminen, uusiminen tai peruuttaminen) hallinnoidaan kansallisesti hyväksyttyjen menettelyjen mukaisesti.

                  2)

                  Luonnollinen henkilö, jonka sähköisen tunnistamisen menetelmä kytketään oikeushenkilön sähköisen tunnistamisen menetelmään, voi siirtää kytköksen toteuttamisen toiselle luonnolliselle henkilölle kansallisesti hyväksyttyjen menettelyjen mukaisesti. Vastuu säilyy kuitenkin siirtävällä luonnollisella henkilöllä.

                  3)

                  Kytkös on tehtävä seuraavalla tavalla:

                              Varmuustaso

                              Tarvittavat osatekijät

                              Matala

                                          1.

                                          Oikeushenkilön puolesta toimivan luonnollisen henkilön henkilöllisyyden todistamisen varmennetaan tapahtuneen vähintään tasolla ”matala”.

                                          2.

                                          Kytkös on vahvistettu kansallisesti hyväksyttyjen menettelyjen mukaisesti.

                                          3.

                                          Luotettavan lähteen tiedossa ei ole, että luonnollinen henkilö olisi asemassa, joka estää häntä toimimasta oikeushenkilön puolesta.

                              Korotettu

                              Tason ”matala” 3 kohta lisättynä seuraavalla:

                                          1.

                                          Oikeushenkilön puolesta toimivan luonnollisen henkilön henkilöllisyyden todistamisen varmennetaan tapahtuneen tasolla ”korotettu” tai ”korkea”.

                                          2.

                                          Kytkös on vahvistettu kansallisesti hyväksyttyjen menettelyjen mukaisesti, joiden tuloksena kytkös on kirjattu luotettavaan lähteeseen.

                                          3.

                                          Kytkös on varmennettu luotettavasta lähteestä saatavan tiedon perusteella.

                              Korkea

                              Tason ”matala” 3 kohta ja tason ”korotettu” 2 kohta lisättynä seuraavalla:

                                          1.

                                          Oikeushenkilön puolesta toimivan luonnollisen henkilön henkilöllisyyden todistamisen varmennetaan tapahtuneen tasolla ”korkea”.

                                          2.

                                          Kytkös on varmennettu kansallisessa yhteydessä käytetyn oikeushenkilöä edustavan yksilöllisen tunnisteen perusteella ja luotettavasta lähteestä saatavan, luonnollista henkilöä yksilöivästi edustavan tiedon perusteella.

            2.2   Sähköisen tunnistamisen menetelmien hallinta

      2.2.1   Sähköisen tunnistamisen menetelmien ominaispiirteet ja suunnittelu

                  Varmuustaso

                  Tarvittavat osatekijät

                  Matala

                              1.

                              Sähköisen tunnistamisen menetelmässä käytetään vähintään yhtä todentamistekijää.

                              2.

                              Sähköisen tunnistamisen menetelmä on suunniteltu siten, että myöntäjä toteuttaa kohtuulliset toimenpiteet tarkistaakseen, että sitä käytetään vain sen henkilön hallinnassa tai hallussa, jolle se kuuluu.

                  Korotettu

                              1.

                              Sähköisen tunnistamisen menetelmässä käytetään vähintään kahta todentamistekijää eri luokista.

                              2.

                              Sähköisen tunnistamisen menetelmä on suunniteltu siten, että sitä voidaan olettaa käytettävän vain, jos se on sen henkilön hallinnassa tai hallussa, jolle se kuuluu.

                  Korkea

                  Taso ”korotettu” lisättynä seuraavalla:

                              1.

                              Sähköisen tunnistamisen menetelmä on suojattu toisintamiselta ja väärentämiseltä sekä hyökkäyksiltä, joiden vakavuusaste on korkea (”high”).

                              2.

                              Sähköisen tunnistamisen menetelmä on suunniteltu niin, että henkilö, jolle se kuuluu, voi suojata sen luotettavasti muiden käytöltä.

            2.2.2   Myöntäminen, toimittaminen ja aktivointi

                  Varmuustaso

                  Tarvittavat osatekijät

                  Matala

                  Sähköisen tunnistamisen menetelmän myöntämisen jälkeen se toimitetaan käyttäen mekanismia, jonka kautta sen voidaan olettaa saavuttavan vain aiotun henkilön.

                  Korotettu

                  Sähköisen tunnistamisen menetelmän myöntämisen jälkeen se toimitetaan käyttäen mekanismia, jonka kautta se voidaan olettaa toimitettavan vain sen henkilön haltuun, jolle se kuuluu.

                  Korkea

                  Aktivointiprosessi varmistaa, että sähköisen tunnistamisen menetelmä on toimitettu vain sen henkilön haltuun, jolle se kuuluu.

            2.2.3   Voimassaolon keskeyttäminen, peruuttaminen ja uudelleenaktivointi

                  Varmuustaso

                  Tarvittavat osatekijät

                  Matala

                              1.

                              Sähköisen tunnistamisen menetelmän voimassaolo on mahdollista keskeyttää ja/tai peruuttaa viivyttelemättä ja tehokkaasti.

                              2.

                              Käytössä ovat toimenpiteet, joilla estetään voimassaolon luvaton keskeyttäminen, peruuttaminen ja/tai uudelleenaktivointi.

                              3.

                              Uudelleenaktivoinnin ehtona on, että ennen voimassaolon keskeyttämistä tai peruuttamista asetetut varmuusvaatimukset täyttyvät edelleen.

                  Korotettu

                  Sama kuin tasolla ”matala”.

                  Korkea

                  Sama kuin tasolla ”matala”.

            2.2.4   Uusiminen ja korvaaminen

                  Varmuustaso

                  Tarvittavat osatekijät

                  Matala

                  Ottaen huomioon riskit henkilön tunnistetiedoissa tapahtuvista muutoksista uusimisen tai korvaamisen on täytettävä samat varmuusvaatimukset kuin henkilöllisyyden alkuperäisen todistamisen ja varmentamisen yhteydessä tai sen on perustuttava saman tai korkeamman varmuustason voimassa olevaan sähköisen tunnistamisen menetelmään.

                  Korotettu

                  Sama kuin tasolla ”matala”.

                  Korkea

                  Taso ”matala” lisättynä seuraavalla:
                  Jos uusiminen tai korvaaminen perustuu voimassa olevaan sähköisen tunnistamisen menetelmään, tunnistetiedot varmennetaan luotettavasta lähteestä.

            2.3   Todentaminen

      Tässä jaksossa käsitellään todentamismekanismin käyttöön liittyviä uhkia ja luetellaan vaatimukset kullekin varmuustasolle. Tässä jaksossa turvatoimenpiteet on ymmärrettävä suhteutettuina riskeihin kulloisellakin tasolla.
      2.3.1   Todentamismekanismi

      Seuraavassa taulukossa esitetään vaatimukset varmuustasoittain todentamismekanismista, jolla luonnollinen tai oikeushenkilö käyttää sähköisen tunnistamisen menetelmää vahvistaakseen henkilöllisyytensä luottavalle osapuolelle.

                  Varmuustaso

                  Tarvittavat osatekijät

                  Matala

                              1.

                              Henkilön tunnistetietojen luovutusta edeltää sähköisen tunnistamisen menetelmän ja sen voimassaolon luotettava varmentaminen.

                              2.

                              Jos henkilön tunnistetiedot tallennetaan osana todentamismekanismia, nämä tiedot on suojattu niiden menetykseltä ja vaarantamiselta, mukaan lukien analyysi verkkoympäristön ulkopuolella.

                              3.

                              Todentamismekanismissa toteutetaan turvatoimenpiteitä sähköisen tunnistamisen menetelmän varmentamiseksi siten, että on erittäin epätodennäköistä, että viestin arvaaminen, salakuuntelu, toisto tai manipulointi hyökkäyksessä, jonka vakavuusaste on korkeampaa perustasoa (”enhanced-basic”), voi heikentää todentamismekanismeja.

                  Korotettu

                  Taso ”matala” lisättynä seuraavalla:

                              1.

                              Henkilön tunnistetietojen luovutusta edeltää sähköisen tunnistamisen menetelmän ja sen voimassaolon luotettava varmentaminen käyttämällä dynaamista todentamista.

                              2.

                              Todentamismekanismissa toteutetaan turvatoimenpiteitä sähköisen tunnistamisen menetelmän varmentamiseksi siten, että on erittäin epätodennäköistä, että viestin arvaaminen, salakuuntelu, toisto tai manipulointi hyökkäyksessä, jonka vakavuusaste on kohtuullinen (”moderate”), voi heikentää todentamismekanismeja.

                  Korkea

                  Taso ”korotettu” lisättynä seuraavalla:
                  Todentamismekanismissa toteutetaan turvatoimenpiteitä sähköisen tunnistamisen menetelmän varmentamiseksi siten, että on erittäin epätodennäköistä, että viestin arvaaminen, salakuuntelu, toisto tai manipulointi hyökkäyksessä, jonka vakavuusaste on korkea (”high”), voi heikentää todentamismekanismeja.

            2.4   Hallinto ja organisointi

      Kaikilla osallistujilla, jotka tarjoavat sähköiseen tunnistamiseen liittyvää rajat ylittävää palvelua (jäljempänä tässä liitteessä ”palveluntarjoajat”), on oltava käytössä dokumentoidut tietoturvallisuuden hallintakäytännöt, toimintaperiaatteet, lähestymistavat riskien hallintaan ja muut hyväksytyt turvatoimenpiteet siten, että asiaankuuluvilla sähköisen tunnistamisen järjestelmien hallintoelimillä on kyseeseen tulevissa jäsenvaltioissa varmuus siitä, että tehokkaat menettelyt ovat käytössä. Kaikki 2.4 jakson vaatimukset/osatekijät on ymmärrettävä suhteutettuina riskeihin kulloisellakin tasolla.
      2.4.1   Yleiset säännökset

                  Varmuustaso

                  Tarvittavat osatekijät

                  Matala

                              1.

                              Palveluntarjoajat, jotka tarjoavat tämän asetuksen soveltamisalaan kuuluvaa operatiivista palvelua, ovat viranomaisia tai jäsenvaltion lainsäädännössä tunnustettuja oikeushenkilöitä, joilla on vakiintunut organisaatio ja jotka ovat täysin toiminnallisia kaikilla palvelujen tarjoamisen kannalta merkityksellisillä toimintalohkoilla.

                              2.

                              Tarjoajat täyttävät kaikki oikeudelliset vaatimukset, jotka koskevat niitä liittyen palvelun harjoittamiseen ja tarjoamiseen, mukaan lukien niiden tietojen luokat, joita voidaan pyytää, henkilöllisyyden todistamistavat sekä tiedot, joita voidaan säilyttää, ja ajanjaksot, joiden ajan niitä voidaan säilyttää.

                              3.

                              Palveluntarjoajat voivat osoittaa valmiutensa ottaa vahinkovastuuriski, ja niillä on riittävät taloudelliset varat turvata toiminnan jatkuminen ja palvelujen tarjoaminen.

                              4.

                              Palveluntarjoajat ovat vastuussa mahdollisten muille tahoille ulkoistettujen sitoumusten täyttämisestä ja järjestelmän toimintaperiaatteiden noudattamisesta samalla tavoin kuin jos palveluntarjoajat olisivat suorittaneet tehtävät itse.

                              5.

                              Sähköisen tunnistamisen järjestelmille, jotka eivät perustu kansalliseen lakiin, on oltava tehokas suunnitelma järjestelmän päättämisen varalta. Tällaisen suunnitelman on sisällettävä palvelun hallittu lopettaminen tai siirto toiselle palveluntarjoajalle, tapa ilmoittaa tästä asiaankuuluville viranomaisille ja loppukäyttäjille sekä tiedot siitä, miten järjestelmään kirjatut tiedot suojataan, säilytetään ja hävitetään järjestelmän toimintaperiaatteiden mukaisesti.

                  Korotettu

                  Sama kuin tasolla ”matala”.

                  Korkea

                  Sama kuin tasolla ”matala”.

            2.4.2   Julkaistut ilmoitukset ja käyttäjätiedot

                  Varmuustaso

                  Tarvittavat osatekijät

                  Matala

                              1.

                              Käytössä on julkaistu palvelun määritelmä, joka sisältää kaikki sovellettavat ehdot, edellytykset ja maksut, mukaan lukien mahdolliset käyttörajoitukset. Palvelun määritelmään on sisällytettävä tietosuojaperiaatteet.

                              2.

                              Käyttöön on otettava asianmukaiset toimintaperiaatteet ja menettelyt sen varmistamiseksi, että palvelun käyttäjille ilmoitetaan hyvissä ajoin ja luotettavasti kaikista muutoksista palvelun määritelmässä ja sovellettavissa ehdoissa, edellytyksissä ja tietosuojaperiaatteissa kulloisenkin palvelun osalta.

                              3.

                              Käyttöön on otettava asianmukaiset toimintaperiaatteet ja menettelyt, jotta voidaan antaa asianmukaiset ja täydelliset vastaukset tietopyyntöihin.

                  Korotettu

                  Sama kuin tasolla ”matala”.

                  Korkea

                  Sama kuin tasolla ”matala”.

            2.4.3   Tietoturvallisuuden hallinta

                  Varmuustaso

                  Tarvittavat osatekijät

                  Matala

                  Käytössä on tehokas tietoturvallisuuden hallintajärjestelmä tietoturvaan liittyviä riskien hallintaa ja valvontaa varten.

                  Korotettu

                  Taso ”matala” lisättynä seuraavalla:
                  Tietoturvallisuuden hallintajärjestelmässä noudatetaan vakiintuneita standardeja tietoturvaan liittyviä riskien hallintaa ja valvontaa varten.

                  Korkea

                  Sama kuin tasolla ”korotettu”.

            2.4.4   Tietojen säilyttäminen

                  Varmuustaso

                  Tarvittavat osatekijät

                  Matala

                              1.

                              Asiaankuuluvat tiedot kirjataan ja säilytetään käyttämällä tehokasta tiedonhallintajärjestelmää ottaen huomioon sovellettava lainsäädäntö ja tietosuojaan ja tietojen säilyttämiseen liittyvät hyvät käytännöt.

                              2.

                              Järjestelmään kirjatut tiedot säilytetään siltä osin kuin tämä on kansallisen lainsäädännön tai muun kansallisen hallinnollisen järjestelyn mukaan sallittua ja suojataan niin kauan kuin niitä tarvitaan tarkastuksia ja tietoturvaloukkausten tutkimista varten ja säilytetään siihen asti, kun tiedot hävitetään turvallisesti.

                  Korotettu

                  Sama kuin tasolla ”matala”.

                  Korkea

                  Sama kuin tasolla ”matala”.

            2.4.5   Tilat ja henkilökunta

      Seuraavassa taulukossa esitetään vaatimukset, jotka koskevat tiloja ja henkilöstöä sekä tarvittaessa alihankkijoita, jotka suorittavat tämän asetuksen soveltamisalaan kuuluvia tehtäviä. Kunkin vaatimuksen noudattaminen on suhteutettava siihen, minkä tasoinen riski tarjottavaan varmuustasoon liittyy.

                  Varmuustaso

                  Tarvittavat osatekijät

                  Matala

                              1.

                              Käytössä on menettelyt, joilla varmistetaan, että henkilöstöllä ja alihankkijoilla on riittävä koulutus, pätevyys ja kokemus taidoissa, joita he tarvitsevat suorittaakseen tehtävänsä.

                              2.

                              Käytössä on riittävästi henkilöstöä ja alihankkijoita, jotta palvelua voidaan toteuttaa ja resursoida asianmukaisesti sen toimintaperiaatteiden ja menettelyjen mukaisesti.

                              3.

                              Palvelun tarjoamiseen käytetyt tilat ovat jatkuvasti seurattuja ja suojattuja ympäristötapahtumien aiheuttamilta vahingoilta, luvattomalta käytöltä ja muilta tekijöiltä, jotka voivat vaikuttaa palvelun turvallisuuteen.

                              4.

                              Palvelun tarjoamiseen käytetyissä tiloissa varmistetaan, että pääsy alueille, joilla säilytetään tai käsitellään henkilötietoja, salattuja tietoja tai muita arkaluonteisia tietoja, rajoitetaan koskemaan valtuutettuja henkilöstön jäseniä tai alihankkijoita.

                  Korotettu

                  Sama kuin tasolla ”matala”.

                  Korkea

                  Sama kuin tasolla ”matala”.

            2.4.6   Tekniset tarkastukset

                  Varmuustaso

                  Tarvittavat osatekijät

                  Matala

                              1.

                              Käytössä on oikeasuhteiset tekniset tarkastukset palvelujen turvallisuuteen kohdistuvien riskien hallitsemiseksi ja käsiteltävien tietojen luottamuksellisuuden, eheyden ja käytettävyyden suojaamiseksi.

                              2.

                              Henkilökohtaisten tai arkaluonteisten tietojen vaihtoa varten käytettävät sähköisen viestinnän kanavat on suojattu salakuuntelulta, manipuloinnilta ja toistolta.

                              3.

                              Pääsy arkaluonteiseen salaustekniseen aineistoon, jota käytetään sähköisen tunnistamisen menetelmien myöntämiseen sekä todentamiseen, rajoitetaan tiukasti niihin tehtäviin ja sovelluksiin, jotka edellyttävät tällaista pääsyä. On varmistettava, ettei tällaista aineistoa koskaan tallenneta pysyväisluonteisesti ilmitekstinä.

                              4.

                              Käytössä on menettelyt, joilla varmistetaan, että turvallisuus säilyy ja että kyetään vastaamaan muutoksiin riskitasoissa, poikkeamiin ja tietoturvaloukkauksiin.

                              5.

                              Kaikki laitteet ja välineet, jotka sisältävät henkilötietoja, salattuja tietoja tai muita arkaluonteisia tietoja, säilytetään, kuljetetaan ja hävitetään turvallisella ja varmalla tavalla.

                  Korotettu

                  Sama kuin tasolla ”matala” lisättynä seuraavalla:
                  Arkaluonteinen salaustekninen aineisto, jota käytetään sähköisen tunnistamisen menetelmien myöntämiseen sekä todentamiseen, on suojattu luvattomalta käsittelyltä.

                  Korkea

                  Sama kuin tasolla ”korotettu”.

            2.4.7   Noudattaminen ja tarkastus

                  Varmuustaso

                  Tarvittavat osatekijät

                  Matala

                  Määräajoin tehdään sisäisiä tarkastuksia, jotka kattavat kaikki palvelujen tarjonnan kannalta merkitykselliset toimintalohkot, jotta voidaan varmistaa sovellettavien toimintaperiaatteiden noudattaminen.

                  Korotettu

                  Määräajoin tehdään riippumattomia sisäisiä tai ulkoisia tarkastuksia, jotka kattavat kaikki palvelujen tarjonnan kannalta merkitykselliset toimintalohkot, jotta voidaan varmistaa sovellettavien toimintaperiaatteiden noudattaminen.

                  Korkea

                              1.

                              Määräajoin tehdään riippumattomia ulkoisia tarkastuksia, jotka kattavat kaikki palvelujen tarjonnan kannalta merkitykselliset toimintalohkot, jotta voidaan varmistaa sovellettavien toimintaperiaatteiden noudattaminen.

                              2.

                              Jos järjestelmää hallinnoi suoraan julkinen elin, tarkastukset tehdään kansallisen lainsäädännön mukaisesti.

         (1)  Euroopan parlamentin ja neuvoston asetus (EY) N:o 765/2008, annettu 9 päivänä heinäkuuta 2008, tuotteiden kaupan pitämiseen liittyvää akkreditointia ja markkinavalvontaa koskevista vaatimuksista ja neuvoston asetuksen (ETY) N:o 339/93 kumoamisesta (EUVL L 218, 13.8.2008, s. 30).


title: Komission täytäntöönpanoasetus (EU) N:o 17/2013, annettu 14 päivänä tammikuuta 2013 , tehoaineen Tricoderma atroviride -kanta I-1237 hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja täytäntöönpanoasetuksen (EU) N:o 540/2011 liitteen muuttamisesta  ETA:n kannalta merkityksellinen teksti

text:
               15.1.2013

               FI

               Euroopan unionin virallinen lehti

               L 9/5

         KOMISSION TÄYTÄNTÖÖNPANOASETUS (EU) N:o 17/2013,
   annettu 14 päivänä tammikuuta 2013,
   tehoaineen Tricoderma atroviride -kanta I-1237 hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja täytäntöönpanoasetuksen (EU) N:o 540/2011 liitteen muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan ja 78 artiklan 2 kohdan,
   sekä katsoo seuraavaa:

               (1)

               Asetuksen (EY) N:o 1107/2009 80 artiklan 1 kohdan a alakohdan mukaisesti neuvoston direktiivin 91/414/ETY (2) säännöksiä sovelletaan hyväksymismenettelyn ja hyväksynnän edellytysten osalta tehoaineisiin, joista on tehty päätös kyseisen direktiivin 6 artiklan 3 kohdan mukaisesti ennen 14 päivää kesäkuuta 2011. Asetuksen (EY) N:o 1107/2009 80 artiklan 1 kohdan a alakohdassa säädetyt edellytykset täyttyvät Tricoderma atroviride -kannan I-1237 osalta komission päätöksellä 2008/565/EY (3).

               (2)

               Ranska vastaanotti 28 päivänä elokuuta 2007 Agrauxine SA:lta direktiivin 91/414/ETY 6 artiklan 2 kohdan mukaisesti hakemuksen tehoaineen Tricoderma atroviride -kanta I-1237 sisällyttämiseksi direktiivin 91/414/ETY liitteeseen I. Päätöksessä 2008/565/EY vahvistettiin, että asiakirja-aineisto oli täydellinen, eli sen voitiin periaatteessa katsoa täyttävän direktiivin 91/414/ETY liitteissä II ja III asetetut tietovaatimukset.

               (3)

               Kyseisen tehoaineen vaikutukset ihmisten ja eläinten terveyteen ja ympäristöön on arvioitu direktiivin 91/414/ETY 6 artiklan 2 ja 4 kohdan säännösten mukaisesti hakijan ehdottamien käyttötarkoitusten osalta. Esittelevä jäsenvaltio toimitti arviointikertomuksen luonnoksen 19 päivänä huhtikuuta 2011.

               (4)

               Jäsenvaltiot ja Euroopan elintarviketurvallisuusviranomainen, jäljempänä ’elintarviketurvallisuusviranomainen’, ovat tarkastelleet arviointikertomuksen luonnosta. Elintarviketurvallisuusviranomainen esitti komissiolle päätelmänsä tehoaineen Tricoderma atroviride -kanta I-1237 riskinarviointia koskevasta tarkastelusta 15 päivänä toukokuuta 2012 (4). Jäsenvaltiot ja komissio tarkastelivat arviointikertomusluonnosta ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa; Tricoderma atroviride -kantaa I-1237 koskeva komission tarkastelukertomus saatiin valmiiksi 20 päivänä marraskuuta 2012.

               (5)

               Eri tutkimuksista on käynyt ilmi, että Tricoderma atroviride -kantaa I-1237 sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa ja 5 artiklan 3 kohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista hyväksyä Tricoderma atroviride -kanta I-1237.

               (6)

               Kohtuullinen määräaika on tarpeen ennen hyväksymistä, jotta jäsenvaltiot ja asianomaiset osapuolet voivat valmistautua hyväksymisestä seuraaviin uusiin vaatimuksiin.

               (7)

               Rajoittamatta asetuksessa (EY) N:o 1107/2009 säädettyjen hyväksynnästä johtuvien velvoitteiden soveltamista ja ottaen huomioon direktiivistä 91/414/ETY asetukseen (EY) N:o 1107/2009 siirtymisestä aiheutuva erityistilanne olisi kuitenkin sovellettava seuraavia säännöksiä. Jäsenvaltioilla olisi hyväksymisen jälkeen oltava kuusi kuukautta aikaa tarkistaa Tricoderma atroviride -kantaa I-1237 sisältävien kasvinsuojeluaineiden luvat. Jäsenvaltioiden olisi tapauksen mukaan muutettava lupia taikka korvattava tai peruutettava ne. Mainitusta määräajasta poiketen olisi yhdenmukaisten periaatteiden mukaisesti säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, direktiivin 91/414/ETY liitteen III mukaisen asiakirja-aineiston päivityksen toimittamista ja arviointia varten.

               (8)

               Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (5) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä nykyisten lupien haltijoiden velvollisuuksia voi olla vaikea tulkita. Lisävaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa, että kyseisen direktiivin liitteen II vaatimukset täyttävä asiakirja-aineisto on saatavilla. Tällä selvennyksellä ei kuitenkaan aiheuteta jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu kyseisen direktiivin liitteen I muuttamiseksi, tai verrattuna asetuksiin, joita on annettu tehoaineiden hyväksymisestä.

               (9)

               Asetuksen (EY) N:o 1107/2009 13 artiklan 4 kohdan mukaisesti olisi muutettava Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta 25 päivänä toukokuuta 2011 annetun komission täytäntöönpanoasetuksen (EU) N:o 540/2011 (6) liitettä.

               (10)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Tehoaineen hyväksyminen
   Hyväksytään liitteessä I esitetty tehoaine Tricoderma atroviride -kanta I-1237 kyseisessä liitteessä vahvistetuin edellytyksin.
   2 artikla
   Kasvinsuojeluaineiden uudelleenarviointi
   1.   Jäsenvaltioiden on asetuksen (EY) N:o 1107/2009 mukaisesti tarvittaessa muutettava tai peruutettava Tricoderma atroviride -kantaa I-1237 tehoaineena sisältävien kasvinsuojeluaineiden voimassa olevat luvat viimeistään 30 päivänä marraskuuta 2013.
   Jäsenvaltioiden on kyseiseen päivämäärään mennessä erityisesti tarkistettava, että tämän asetuksen liitteen I edellytykset täyttyvät, kyseisessä liitteessä olevassa erityisiä säännöksiä koskevassa sarakkeessa mainittuja edellytyksiä lukuun ottamatta, ja että luvanhaltijalla tai luvanhaltijan saatavilla on direktiivin 91/414/ETY liitteen II vaatimukset täyttävä asiakirja-aineisto kyseisen direktiivin 13 artiklan 1–4 kohdan ja asetuksen (EY) N:o 1107/2009 62 artiklan edellytysten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava uudelleen kaikki sellaiset sallitut kasvinsuojeluaineet, jotka sisältävät Tricoderma atroviride -kantaa I-1237 joko ainoana tehoaineena tai yhtenä monista tehoaineista, jotka kaikki oli 31 päivään toukokuuta 2013 mennessä sisällytetty täytäntöönpanoasetuksen (EU) N:o 540/2011 liitteeseen; arviointi on suoritettava asetuksen (EY) N:o 1107/2009 29 artiklan 6 kohdassa säädettyjen yhdenmukaisten periaatteiden mukaisesti, direktiivin 91/414/ETY liitteessä III säädetyt vaatimukset täyttävän asiakirja-aineiston perusteella ja ottaen huomioon tämän asetuksen liitteessä I oleva erityisiä säännöksiä koskeva sarake. Jäsenvaltioiden on kyseisen arvioinnin perusteella määritettävä, täyttääkö tuote asetuksen (EY) N:o 1107/2009 29 artiklan 1 kohdassa vahvistetut edellytykset.
   Määrittämisen jälkeen jäsenvaltioiden on

               a)

               niiden tuotteiden osalta, jotka sisältävät Tricoderma atroviride -kantaa I-1237 ainoana tehoaineena, tarvittaessa muutettava lupaa tai peruutettava se viimeistään 30 päivänä marraskuuta 2014; tai

               b)

               niiden tuotteiden osalta, jotka sisältävät Tricoderma atroviride -kantaa I-1237 yhtenä monista tehoaineista, tarvittaessa muutettava lupaa tai peruutettava se viimeistään 30 päivänä marraskuuta 2014 taikka siinä säädöksessä tai niissä säädöksissä, joilla kyseinen aine tai aineet lisätään direktiivin 91/414/ETY liitteeseen I, tai joilla kyseinen aine tai aineet hyväksyttiin, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         3 artikla
   Muutokset täytäntöönpanoasetukseen (EU) N:o 540/2011
   Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.
   4 artikla
   Voimaantulo ja soveltamispäivä
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä kesäkuuta 2013.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä tammikuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 309, 24.11.2009, s. 1.

      (2)  EYVL L 230, 19.8.1991, s. 1.

      (3)  EUVL L 181, 10.7.2008, s. 49.

      (4)  EFSA Journal 2012; 10(6):2706. Saatavilla verkossa osoitteessa www.efsa.europa.eu.

      (5)  EYVL L 366, 15.12.1992, s. 10.

      (6)  EUVL L 153, 11.6.2011, s. 1.

      LIITE I

                  Nimi, tunnistenumero

                  IUPAC-nimi

                  Puhtaus (1)

                  Hyväksymispäivä

                  Hyväksynnän päättymispäivä

                  Erityiset säännökset

                     Tricoderma atroviride -kanta I-1237
                  CNCM-numero: I-1237

                  Ei sovelleta

                      pmy/g (
                      itiötä/g)

                  1. kesäkuuta 2013

                  31. toukokuuta 2023

                  Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöön panemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 20. marraskuuta 2012 laaditun Tricoderma atroviride -kantaa I-1237 koskevan tarkastelukertomuksen päätelmät ja erityisesti sen lisäykset I ja II.
                  Kokonaisarvioinnissa jäsenvaltioiden on kiinnitettävä erityistä huomiota käyttäjien ja työntekijöiden turvallisuuteen, sillä Tricoderma atroviride -kantaa I-1237 pidetään mahdollisena herkistymisen aiheuttajana.
                  Käyttöedellytyksiin on tarvittaessa sisällyttävä riskinhallintatoimenpiteitä.

         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.

      LIITE II
      Lisätään täytäntöönpanoasetuksen (EU) N:o 540/2011 liitteessä olevaan B osaan seuraava kohta:

                     Numero

                     Nimi, tunnistenumero

                     IUPAC-nimi

                     Puhtaus (1)

                     Hyväksymispäivä

                     Hyväksynnän päättymispäivä

                     Erityiset säännökset

                     ”32

                        Tricoderma atroviride -kanta I-1237
                     CNCM-numero: I-1237

                     Ei sovelleta

                         pmy/g (
                         itiötä/g)

                     1. kesäkuuta 2013

                     31. toukokuuta 2023

                     Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöön panemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 20 marraskuuta 2012 laaditun Tricoderma atroviride -kantaa I-1237 koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota käyttäjien ja työntekijöiden turvallisuuteen, sillä Tricoderma atroviride -kantaa I-1237 pidetään mahdollisena herkistymisen aiheuttajana.
                     Käyttöedellytyksiin on tarvittaessa sisällyttävä riskinhallintatoimenpiteitä.”

         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.


title: Komission täytäntöönpanoasetus (EU) N:o 1022/2011, annettu 14 päivänä lokakuuta 2011 , tehoaineen syklanilidi hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta ETA:n kannalta merkityksellinen teksti

text:
               15.10.2011

               FI

               Euroopan unionin virallinen lehti

               L 270/20

         KOMISSION TÄYTÄNTÖÖNPANOASETUS (EU) N:o 1022/2011,
   annettu 14 päivänä lokakuuta 2011,
   tehoaineen syklanilidi hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan ja 78 artiklan 2 kohdan,
   sekä katsoo seuraavaa:

               (1)

               Syklanilidi-tehoaine sisällytettiin kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (2) liitteeseen I ajanjaksoksi, joka päättyy 31 päivänä lokakuuta 2011.

               (2)

               Jotta hakijat voisivat valmistella hakemuksiaan ja komissio arvioida kyseiset hakemukset ja tehdä niitä koskevat päätökset, sisällyttämisen voimassaoloa jatkettiin 31 päivään joulukuuta 2015 neuvoston direktiivin 91/414/ETY muuttamisesta siltä osin kuin se koskee tiettyjen tehoaineiden liitteeseen I sisällyttämisen voimassaolon päättymispäiviä 10 päivänä marraskuuta 2010 annetulla komission direktiivillä 2010/77/EU (3).

               (3)

               Asetuksen (EY) N:o 1107/2009 78 artiklan 3 kohdan mukaisesti aine sisällytettiin Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta 25 päivänä toukokuuta 2011 annetun komission täytäntöönpanoasetuksen (EU) N:o 540/2011 (4) liitteessä olevaan A osaan, ja sitä pidetään asetuksen (EY) N:o 1107/2009 nojalla hyväksyttynä.

               (4)

               Komissio ei kuitenkaan saanut yhtään kyseistä tehoainetta koskevaa hakemusta, ja tehoaineiden toisen ryhmän neuvoston direktiivin 91/414/ETY liitteeseen I sisällyttämisen uusimista koskevan menettelyn vahvistamisesta ja kyseisiä aineita koskevan luettelon laatimisesta 7 päivänä joulukuuta 2010 annetun komission asetuksen (EU) N:o 1141/2010 (5) 4 artiklan 1 kohdassa säädetty hakemusten jättämisen määräaika on päättynyt.

               (5)

               Sen vuoksi kyseisen tehoaineen hyväksyntää ei pitäisi uusia, ja tehoaine olisi poistettava täytäntöönpanoasetuksen (EU) N:o 540/2011 liitteessä olevasta A osasta siitä päivästä, jona tehoaineen hyväksynnän voimassaolo olisi päättynyt, jollei sitä olisi jatkettu direktiivillä 2010/77/EU.

               (6)

               Jäsenvaltioille olisi annettava aikaa syklanilidia sisältäville kasvinsuojeluaineille myönnettyjen lupien peruuttamiseen.

               (7)

               Tämä asetus ei rajoita syklanilidia koskevan hakemuksen toimittamista asetuksen (EY) N:o 1107/2009 7 artiklan nojalla.

               (8)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksynnän uusimatta jättäminen
   Syklanilidi-tehoaineen hyväksyntää ei uusita.
   2 artikla
   Siirtymätoimenpiteet
   Jäsenvaltioiden on varmistettava, että syklanilidia sisältävien kasvinsuojeluaineiden luvat peruutetaan 30 päivään huhtikuuta 2012 mennessä.
   3 artikla
   Siirtymäaika
   Jäsenvaltioiden syklanilidia sisältäville kasvinsuojeluaineille myöntämien siirtymäaikojen on päätyttävä viimeistään 31 päivänä lokakuuta 2012 olemassa olevien varastojen myynnin ja jakelun osalta ja 31 päivänä lokakuuta 2013 niiden hävittämisen, varastoinnin ja käytön osalta.
   4 artikla
   Täytäntöönpanoasetuksen (EU) N:o 540/2011 muuttaminen
   Muutetaan täytäntöönpanoasetuksen (EU) N:o 540/2011 liite tämän asetuksen liitteen mukaisesti.
   5 artikla
   Voimaantulo
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä lokakuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 309, 24.11.2009, s. 1.

      (2)  EYVL L 230, 19.8.1991, s. 1.

      (3)  EUVL L 293, 11.11.2010, s. 48.

      (4)  EUVL L 153, 11.6.2011, s. 1.

      (5)  EUVL L 322, 8.12.2010, s. 10.

      LIITE
      Täytäntöönpanoasetuksen (EU) N:o 540/2011 liitteessä olevan A osan rivi 21 korvataan seuraavasti:

                     Nro

                     Nimi, tunnistenumero

                     IUPAC-nimi

                     Puhtaus (1)

                     Hyväksymispäivä

                     Hyväksynnän päättymispäivä

                     Erityiset säännökset

                     ”21

                     Syklanilidi
                     CAS-numero: 113136-77-9
                     CIPAC-numero 586

                     Ei saatavilla

                     960 g/kg

                     1. marraskuuta 2001

                     31. lokakuuta 2011

                     Lupa voidaan myöntää ainoastaan kasvien kasvunsäätelyaineena käyttöä varten.
                     Tehoaineen, sellaisena kuin se on valmistettuna, epäpuhtauksien (2,4-dikloorianiliini) enimmäispitoisuus on 1 g/kg.
                     Päivämäärä, jona tarkastelukertomus saatiin valmiiksi pysyvässä kasvinsuojelukomiteassa: 29. kesäkuuta 2001.”

         (1)  Lisätietoja tehoaineiden tunnistuksesta ja spesifikaatiosta annetaan niitä koskevissa tarkastelukertomuksissa.


title: Komission täytäntöönpanoasetus (EU) N:o 918/2014, annettu 22 päivänä elokuuta 2014 , täytäntöönpanoasetuksen (EU) N:o 540/2011 muuttamisesta tehoaineen suoraketjuiset perhosten feromonit hyväksymisedellytysten osalta  ETA:n kannalta merkityksellinen teksti

text:
               23.8.2014

               FI

               Euroopan unionin virallinen lehti

               L 251/24

         KOMISSION TÄYTÄNTÖÖNPANOASETUS (EU) N:o 918/2014,
   annettu 22 päivänä elokuuta 2014,
   täytäntöönpanoasetuksen (EU) N:o 540/2011 muuttamisesta tehoaineen suoraketjuiset perhosten feromonit hyväksymisedellytysten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan c alakohdan,
   sekä katsoo seuraavaa:

               (1)

               Tehoaine suoraketjuiset perhosten feromonit sisällytettiin neuvoston direktiivin 91/414/ETY (2) liitteeseen I komission direktiivillä 2008/127/EY (3) komission asetuksen (EY) N:o 2229/2004 (4) 24 b artiklassa säädetyn menettelyn mukaisesti. Sen jälkeen kun direktiivi 91/414/ETY korvattiin asetuksella (EY) N:o 1107/2009, tätä ainetta pidetään kyseisen asetuksen mukaisesti hyväksyttynä, ja se sisältyy komission täytäntöönpanoasetuksen (EU) N:o 540/2011 (5) liitteessä olevaan A osaan.

               (2)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi asetuksen (EY) N:o 2229/2004 25 a artiklan mukaisesti komissiolle 13 päivänä joulukuuta 2013 lausuntonsa (6) suoraketjuisia perhosten feromoneja koskevasta tarkastelukertomusluonnoksesta. Elintarviketurvallisuusviranomainen toimitti suoraketjuisia perhosten feromoneja koskevan lausuntonsa ilmoittajalle. Komissio pyysi sitä esittämään huomautuksensa suoraketjuisia perhosten feromoneja koskevasta tarkastelukertomusluonnoksesta. Jäsenvaltiot ja komissio tarkastelivat tarkastelukertomusluonnosta ja elintarviketurvallisuusviranomaisen lausuntoa pysyvässä kasvi-, eläin-, elintarvike- ja rehukomiteassa, ja suoraketjuisia perhosten feromoneja koskeva komission tarkastelukertomus saatiin valmiiksi 11 päivänä heinäkuuta 2014.

               (3)

               Vahvistetaan, että tehoaine suoraketjuiset perhosten feromonit katsotaan hyväksytyksi asetuksen (EY) N:o 1107/2009 nojalla.

               (4)

               Suoraketjuiset perhosten feromonit ovat ryhmä feromoneja, joita perhosten lahkon (Lepidoptera) hyönteiset luontaisesti tuottavat. Niillä on yhteinen rakenteellinen määritelmä ja toimintamekanismi. Suoraketjuisia perhosten feromoneja koskevassa tarkastelukertomuksessa (SANCO/2633/2008) on luettelo yksittäisistä yhdisteistä, joilla on yhteinen suoraketjuisten perhosten feromonien rakenteellinen määritelmä ja joita sisältyy luvan saaneisiin kasvinsuojeluaineisiin. Luetteloa päivitetään tarpeen mukaan.

               (5)

               Asetuksen (EY) N:o 1107/2009 13 artiklan 2 kohdan sekä sen 6 artiklan mukaisesti ja ottaen huomioon nykyisen tieteellisen ja teknisen tietämyksen suoraketjuisia perhosten feromoneja koskevia hyväksymisedellytyksiä on tarpeen muuttaa. Erityisesti on aiheellista edellyttää lisää vahvistavia tietoja.

               (6)

               Sen vuoksi täytäntöönpanoasetuksen (EU) N:o 540/2011 liitettä olisi muutettava.

               (7)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 540/2011 muuttaminen
   Muutetaan täytäntöönpanoasetuksen (EU) N:o 540/2011 liitteessä oleva A osa tämän asetuksen liitteen mukaisesti.
   2 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä elokuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 309, 24.11.2009, s. 1.

      (2)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

      (3)  Komission direktiivi 2008/127/EY, annettu 18 päivänä joulukuuta 2008, neuvoston direktiivin 91/414/ETY muuttamisesta useiden tehoaineiden sisällyttämiseksi siihen (EUVL L 344, 20.12.2008, s. 89).

      (4)  Komission asetus (EY) N:o 2229/2004, annettu 3 päivänä joulukuuta 2004, neuvoston direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevista yksityiskohtaisista lisäsäännöistä (EUVL L 379, 24.12.2004, s. 13).

      (5)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

      (6)  Euroopan elintarviketurvallisuusviranomainen. Conclusion on the peer review of the pesticide risk assessment of the active substance Straight Chain Lepidopteran Pheromones. EFSA Journal 2014;12(1):3524. 537 s. doi:10.2903/j.efsa.2014.3524. Saatavilla verkossa osoitteessa www.efsa.europa.eu/efsajournal.

      LIITE
      Korvataan täytäntöönpanoasetuksen (EU) N:o 540/2011 liitteessä olevan A osan suoraketjuisia perhosten feromoneja koskeva rivi 255 seuraavasti:

                     Nro

                     Nimi, tunnistenumero

                     IUPAC-nimi

                     Puhtaus

                     Hyväksymispäivä

                     Hyväksynnän päättymispäivä

                     Erityiset säännökset

                     ”255

                     Suoraketjuiset perhosten feromonit

                     Tarkastelukertomus (SANCO/2633/2008)

                     Tarkastelukertomus (SANCO/2633/2008)

                     1. syyskuuta 2009

                     31. elokuuta 2019

                     A OSA
                     Lupa voidaan myöntää ainoastaan houkuttimena käyttöä varten.
                     B OSA
                     Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon pysyvässä kasvi-, eläin-, elintarvike- ja rehukomiteassa valmiiksi saadun suoraketjuisia perhosten feromoneja koskevan tarkastelukertomuksen (SANCO/2633/2008) päätelmät ja erityisesti sen lisäykset I ja II.
                     Käyttöedellytyksiin on tarvittaessa sisällyttävä riskinhallintatoimenpiteitä.
                     Ilmoittajan on toimitettava vahvistavat tiedot seuraavista:

                                 1)

                                 aldehydiryhmän yhdisteiden genotoksinen profiili;

                                 2)

                                 kasvinsuojeluaineena käytettävien suoraketjuisten perhosten feromonien eri käyttötavoista aiheutuva ihmisten ja ympäristön altistuminen verrattuna kyseisten feromonien luonnossa esiintyviin määriin.

                           Hakijan on toimitettava komissiolle, jäsenvaltioille ja elintarviketurvallisuusviranomaiselle 1 kohdassa tarkoitetut tiedot viimeistään 31. joulukuuta 2015 ja 2 kohdassa tarkoitetut tiedot viimeistään 31. joulukuuta 2016.”